Tänapäeval, mil truudus on liigagi sageli juhuse puudus ja armastuse asemel lõõmutatakse kire leeki, mis aga kiiresti taevasse tõusnuna kiiresti ka uuesti sütele vajub ja visinal kustub, võiks tüdrukud endale rohkem aru anda, et ei saa oma elu mehe najale rajada. See kipakas ehitis kukub 80%-l juhtudest kurvalt kolinal kokku. Mis parata. Usaldusväärseid mehi on vähe järele jäänud ja eriti vähe leidub neid endale mammona kokku  kraapida suutnute hulgas. Juba see tegevus ise, mammona kokkukraapimine, on meie maailmas paratamatult väga ebaeetilisi valikuid nõudev. Ja sealt kandub ebaeetilisus ka eraellu. Võid küll korra tulilinnu pihku saada, aga pärast pisikest seksi huvitavad teda juba uued dimensioonid ja seal sa siis seisadki kurvalt, sõrmed villis ja uksik uduslug veel vaid nina ees õhus keerlemas.